KS Daily View วันที่ 8 ธ.ค. 2564
8 ธันวาคม 2564

KS Daily View 8.12.2021 >>> ศูนย์วิจัยกสิกรไทย คาดเศรษฐกิจไทยปี 65 โต 2.8-3.7% เงินบาทคาด 33.25-34.25 บาทต่อดอลลาร์ เงินเฟ้อคาด 1.6-2.1% ขณะที่นทท. กรณีโอไมครอนไม่รุนแรงอยู่ที่ 4 ล้านคน กรณีร้ายแรงคาดเหลือ 2 ล้านคน/ คาด SET 1600-1620 หุ้นแนะนำ STEC, AOT และ BLA
ปัจจัยภายในประเทศ: ศูนย์วิจัยกสิกรไทย คาดแนวโน้มเศรษฐกิจไทยปี 65 ฟื้นตัวมาเติบโตได้ในกรอบ 2.8-3.7% ทั้งนี้ ขึ้นอยู่กับความรุนแรงของไวรัสสายพันธุ์โอมิครอน ซึ่งจะเป็นปัจจัยสำคัญต่อทิศทางของเศรษฐกิจไทยในปีหน้าให้กลับมามีความไม่แน่นอนเพิ่มขึ้นอีกครั้ง ผลกระทบต่อเศรษฐกิจไทยจะขึ้นอยู่กับอัตราการแพร่เชื้อ ประสิทธิภาพของวัคซีน และความรุนแรงของโรค ซึ่งศูนย์วิจัยกสิกรไทยแบ่งออกเป็น 2 กรณี ภายใต้สมมติฐานที่การแพร่ะบาดของสายพันธุ์ Omicron จะบรรเทาลงในปลายไตรมาสที่ 1 ปี 2565
นอกจากนี้ รัฐบาลไทยคาดว่าจะไม่มีการกู้เงินนอกงบประมาณเพิ่มเติม โดยให้ใช้วงเงิน 2.6 แสนล้านบาทที่คงเหลือจาก พ.ร.ก.กู้เงิน 5 แสนล้านบาท ในกรณีดีนั้น แม้ไวรัสจะแพร่ระบาดอย่างรวดเร็ว แต่หากความรุนแรงน้อยกว่าสายพันธุ์ Delta และวัคซีนที่ใช้ในปัจจุบันสามารถลดหรือจำกัดระดับความรุนแรงของอาการป่วยได้ ไทยก็ไม่จำเป็นต้องมีการล็อกดาวน์ ดังนั้นเศรษฐกิจทั้งปี 2565 คาดฟื้นตัวได้ที่ 3.7% จากแรงหนุนจากการส่งออก, การฟื้นตัวของการใช้จ่ายครัวเรือน รวมถึงการท่องเที่ยวในช่วงปลายปี ซึ่งภายใต้กรณีนี้แรงกดดันจากเงินเฟ้อยังเป็นความเสี่ยงต่อเศรษฐกิจ สำหรับในกรณีเลวร้ายที่สายพันธุ์ Omicron มีความรุนแรงเทียบเท่ากับสายพันธุ์ Delta และประสิทธิภาพของวัคซีนที่ใช้อยู่ในปัจจุบันลดลงอย่างมาก ส่งผลต่อความจำเป็นต้องมีการนำมาตรการควบคุมการแพร่ระบาดในประเทศมาใช้ อาทิ ปิดประเทศ รวมถึงมาตรการล็อกดาวน์ในประเทศตามระดับความเสี่ยงของแต่ละพื้นที่ จะกดดันการขยายตัวของเศรษฐกิจไทยในปี 2565 ลดลงมาอยู่ที่ประมาณ 2.8% อย่างไรก็ตาม เราคาดว่าสถานการณ์การในภาพรวมก็จะยังดีกว่าการแพร่ระบาดของสายพันธุ์ Delta ที่เริ่มในช่วงเดือนเม.ย. 64
สำหรับประมาณการณ์อัตราเงินเฟ้อในปี 65 คาดว่าจะอยู่ในกรอบ 1.6-2.1% ด้านอัตราแลกเปลี่ยนคาดว่าเงินบาทจะอยู่ในกรอบ 33.25-34.25 บาท/ดอลลาร์ โดยเงินบาทยังมีแนวโน้มอ่อนค่าต่อเนื่องไปจนถึงครึ่งแรกของปี 65 ส่วนจำนวนนักท่องเที่ยวต่างชาติเข้าไทย ในกรณีที่ไวรัสโอมิครอนไม่รุนแรง คาดจะอยู่ที่ราว 4 ล้านคน คิดเป็นรายได้ 3 แสนล้านบาท แต่หากเป็นกรณีที่ไวรัสโอมิครอนมีความรุนแรง คาดว่าจำนวนนักท่องเที่ยวเข้าไทยจะอยู่ที่ราว 2 ล้านคน คิดเป็นรายได้ 1.5 แสนล้านบาท
ระยะสั้นคาดว่าตลาดหุ้นโดยเฉพาะกลุ่ม reopening จะยังฟื้นตัวต่อเนื่อง จากการคลายความกังวลการแพร่ระบาดสายพันธุ์ โอไมครอน อย่างไรก็ตามยังต้องรอความชัดเจนเพิ่มเติมจาก WHO ในอีก 1-2 สัปดาห์ข้างหน้า หากโอไมครอนไม่ร้ายแรงจนจำนวนผู้ป่วยหนักและจำนวนผู้เสียชีวิตเพิ่มขึ้นอย่างมีนัยยะ จะเป็นบวกต่อตลาดหุ้น ขณะที่อีกหนึ่ง event สำคัญที่ต้องติดตามคือการประชุม FOMC ในวันที่ 14-15 ธ.ค. ซึ่งอาจส่งผลให้ตลาดการลงทุนกลับมามีความผันผวนสูงขึ้นอีกครั้งมุมมองตลาดหุ้น คาด SET 1580-1600 หุ้นแนะนำ MINT, SCB และ PSL
Top pick: STEC (ราคาพื้นฐาน 21.47 บาท). คาดจะได้รับประโยชน์จากโครงการโครงสร้างพื้นฐานขนาดใหญ่และโครงการใหม่ที่จะเปิดประมูล ขณะที่การแพร่ระบาดโอไมครอน คาดว่าจะไม่ร้ายแรงถึงขั้นต้องกลับไปปิดแคมป์คนงานอีกครั้ง.
AOT (ราคาพื้นฐาน 64.46 บาท). เราเห็นโอกาสลงทุนหลังหุ้นปรับตัวลงมามากกว่าหุ้นสนามบินต่างประเทศในสหรัฐฯหรือยุโรป sentiment บวกหลังตลาดเริ่มคลายความกังวลจากโอไมครอนจะช่วยสนับสนุนการปรับตัวขึ้น.
BLA (ราคาพื้นฐาน 41.00 บาท). คาดงบไตรมาสสี่จะแข็งแกร่งขึ้นมากจากการเปิด product ใหม่และได้ sentiment บวกจากอัตราผลตอบแทนพันธบัตรรัฐบาลเป็นแนวโน้มขาขึ้น.
รายงานตัวเลขเศรษฐกิจ
วันพุธ ติดตาม ECB President Lagarde Speech, ตัวเลข JOLTs Job openings ของสหรัฐฯ ในเดือน ต.ค. คาด 10.4 ล้านตำแหน่ง (ทรงตัว MoM) และปริมาณสต๊อกน้ำมันดิบสหรัฐฯ รายสัปดาห์
วันพฤหัสฯ ติดตาม ตัวเลข Inflation rate เดือน พ.ย. ของจีนคาด +0.3% MoM และ +2.5% YoY ตัวเลขดัชนีราคา PPI เดือน พ.ย. ของจีน คาด +12.6% YoY (ลดลงจาก +13.5% YoY เดือนก่อนหน้า) ตัวเลขการขอรับสวัสดิการว่างงานของสหรัฐฯรายสัปดาห์คาด +2.28 แสนคน
วันศุกร์ ติดตาม ตัวเลข Inflation rate เดือน พ.ย. ของสหรัฐฯ คาด +0.7% MoM และ +6.7% YoY ตัวเลข Core CPI เดือน พ.ย. ของสหรัฐฯ คาด +0.5% MoM และ +4.9% YoY ตัวเลข Michigan Consumer Sentiment Index เดือน ธ.ค. คาด 67 จุด (-0.6% MoM)
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp